ભાજપના વાઘોડિયાના ધારાસભ્ય મધુ શ્રીવાસ્તવ ફરી વિવાદમાં સપડાયા છે, ગુરુવારે સોશિયલ મીડિયામાં ધારાસભ્ય મધુ અને કથિત ભાજપના કાર્યકર વચ્ચેની ૭ મિનિટ ને ૨૫ સેકન્ડની ઓડિયો ક્લિપ વાયરલ થઈ છે, આ ક્લિપમાં ભાજપના ધારાસભ્ય કાર્યકરને કાનમાંથી કીડા ખરી પડે તેવી ગંદી-બીભત્સ ગાળો ભાંડી રહ્યા છે, સામે મોબાઈલ ફોન ઉપર ભાજપનો કાર્યકર જે પોતાની ઓળખ રાજુ ઓડેદરા તરીકે આપે છે એને તે પણ એ રીતે જ ધારાસભ્યને બેફામ ગાળો ભાંડે છે તો સામે ભાજપના ધારાસભ્ય આ કાર્યકરનું સ્ટેબિંગ કરાવી દેવાની ધમકી આપે છે.